Sarmite Sild

Sarmite Sild (aastani 1987 Sarmite Gabrane; sündinud 11. jaanuaril 1962 Kubuļis Lätis) on läti päritolu Eesti orienteeruja ja orienteerumistreener.

1980. aastal lõpetas ta Balvis keskkooli. Õppis Läti Kehakultuuriinstituudis. 

Tema orienteerumistreenerid olid Arvids Šnepers ja Juris Zilko. 1981. aastal tuli ta NSV Liidu meistriks orienteerumisjooksu tavarajal ja võitis hõbeda Läti NSV naiskonna liikmena teatejooksus. 1983. aastal tuli ta Läti NSV naiskonna liikmena orienteerumise teatejooksus NSV Liidu meistriks. 1983. aastal osales orienteerumise üliõpilaste MM-il. Aastatel 1985–1986 võitis orienteerumisjooksus 2 kulda sotsialismimaade karikavõistlustel ja 3 kulda Balti NSV-de meistrivõistlustel. Aastatel 1980–1987 tuli orienteerumisjooksus 6 korda Läti NSV meistriks. 

Eesti meistrivõistlustel orienteerumises võitis aastatel 1994 ja 1995 kulla öisel tavarajal ning 1994. aastal 2 pronksi (tavarajal ja lühirajal).Eesti spordi biograafiline leksikon. Sarmite Sild 

1999. aastast on ta Võru Spordikooli ja Orienteerumisklubi Võru orienteerumistreener.Eesti spordiregister. Sarmite Sild Ta on Eesti Orienteerumisliidu treenerite nõukogu liige. Tema õpilasi on Eleri Hirv, Marianne Haug ja Timo Sild.

Tunnustus
1982 NSV Liidu meistersportlane orienteerumises
2008 Eestimaa Spordiliidu Jõud aasta treener

Isiklikku
Tema abikaasa on Sixten Sild, neil on pojad Timo ja Lauri Sild.Orienteerumisperekond Sild astub üksteise poolt jäetud jälgedes. ERR sport, 9. juuli 2017

Viited

Välislingid

Eva-Maria Truusalu intervjuu Sarmite Sillaga. Orienteeruja 2/2017

Kategooria:Eesti orienteerujad
Kategooria:Läti sportlased
Kategooria:Nõukogude Liidu sportlased
Kategooria:Eesti treenerid
Kategooria:Eesti lätlased
Kategooria:Sündinud 1962